Ifølge B.T. sporten er Hobro IK blevet dømt til at betale superligaklubben Randers et beløb på omkring 120.000 kr. De to superligaklubber var blevet uenige om feriepenge til daværende træner Thomas Thomasberg for sæsonen 2017/2018. Sportsdirektøren i Randers, Søren Pedersen, bekræfter overfor B.T., at klubben har fået rettens ord for den har handlet efter bogen. 1. oktober 2018 skrev Randers kontrakt med Thomas Thomasberg fra naboklubben Hobro IK, der havde været træner i Hobro IK i halvandet år. Thomas Thomasberg opdagede, at Hobro IK skyldte ham feriepenge for sæsonen 2017/2018. Hobro IK mente derimod, at det var Randers, der skulle betale det manglende feriepengebeløb, og så rullede lavinen.
De to superligaklubber Hobro og Randers har nu også mødtes udenfor fodboldbanen. De to klubber har været uenige om, hvem der skulle betale feriepenge til træner Thomas Thomasberg. Den kamp vandt Randers med 1-0.